Actiwari

Un sy'n arbenigo mewn effeithiau ariannol ansicrwydd a pheryglon yw actiwari. Mae actiwarïaid yn deall systemau diogelu ariannol yn drylwyr, gan ddefnyddio modelau mathemategol.Trowbridge 1989, p. 7

Mae actiwarïaid yn cloriannu tebygolrwydd gwahanol ddigwyddiadau, ac yn meintioli'r canlyniadau a ddaw ohonynt. Eu hamcan yw lleihau'r colledion ariannol a emosiynol a ddaw yn sgîl digwyddiadau anymunol. Er enghraifft, gan nad oes modd osgoi marwolaeth, mae'n ddefnyddiol ceisio lleihau effeithiau ariannol marwolaeth. Mae ymafael â phroblemau o'r fath yn gofyn meistrolaeth o reoli asedau, rheoli rhwymedigaethau a phrisiad. Er mwyn llunio a chynnal cynlluniau sy'n rheoli risg, mae angen sgiliau dadansoddol yn ogystal â gwybodaeth ym meysydd busnes, ymddygiad dynol, a systemau gwybodaeth.Bean1, Be An Actuary 2005

Yn 2002 a 2009, casgliad arolwg yn y Wall Street Journal oedd mai actiwariaeth oedd y swydd ail orau yn Unol Daleithiau America.Lee 2002Needleman 2009 Defnyddiodd yr arolwg chwe maen prawf: awyrgylch, incwm, rhagolygon cyflogi, gofynion corfforol, sicrwydd a straen.

 Cyfeiriadau 


Categori:Galwedigaethau ariannol a busnes
Categori:Gwyddor actiwaraidd
Categori:Mathemategwyr